་དགོངས་ཤིག་རིགས་ཀྱི་
བུ། །གསོན་ཅིག་ཚེ་འདས་རིགས་ཀྱི་བུ། །ཕུང་བོ་ལྔ་ཡི་བུད་ཤིང་ལ། །རྒྱལ་བ་རིགས་ལྔའི་
མེ་སྦར་རོ། །གསོན་ཅིག་××། འབྱུང་བ་བཞི་ཡི་བུད་ཤིང་ལ། །ལྷ་མོ་བཞི་ཡི་མེ་སྦར་རོ། །
གསོན་ཅིག་××། དབང་བོ་དྲུག་གི་བུད་ཤིང་ལ། །བྱང་ཆུབ་སེམས་དཔའི་མེ་སྤར་རོ། །
གསོན་ཅིག་྾྾། ཡུལ་རྣམས་དྲུག་གི་བུད་ཤིང་ལ། །ལྷ་མོ་དྲུག་གི་མེ་སྦར་རོ། །གསོན་
ཅིག་××། ལུས་ངག་ཡིད་གསུམ་བུད་ཤིང་ལ། །རྒྱལ་བའི་སྐུ་གསུམ་མེ་སྦར་རོ། །སྐུ་
གསུམ་ཡེ་ཤེས་ལྔ་ལྡན་དུ། །འགྲོ་བའི་དོན་དུ་འགྲུབ་པར་ཤོག །ཅེས་བརྗོད་ཅིང་བསྲེག དེ་ནས་
གཏང་རག་གི་མཎྜལ་ལ། བཅོམ་ལྡན་འདས་དཔལ་རྣམ་སྣང་ཆེན་པོའི་དབང་ལེགས་པར་ཐོབ་
པའི་བཀའ་དྲིན་གཏང་རག་གི་ཡོན་དུ་ཞེས་ཕུལ་ཏེ། མཆོདཔ་བྱིན་གྱིས་རླབས་ཏེ། ལྷ་ཡི་མཆོད་ཡོན་
དམ་པ་འདིས། །དཀྱིལ་འཁོར་མཆོད་པ་བགྱིད་པར་འཚལ། །ཐུགས་ནི་བརྩེ་བས་ཉེར་
དགོངས་ལ། །མགོན་པོས་མཆོད་པ་འདི་བཞེས་ཤིག །ཨོཾ་སརྦ་ཏ་ཐཱ་ག་ཏ་ཨཉྙཾ་ནས་ཤཔྟའི་
བར་གྱིས་མཆོད། སྒེག་སོགས་བརྒྱད་ལ་སོགས་པའི་སྔར་བཞིན་མཆོད་ནས།: རྒྱས་པ་སྤྲོ་ན་རྡོ་རྗེ་བསྟོད་ཕྲེང་རྒྱས་པའམ།
བསྡུ་ན། ཆོས་དབྱིངས་ཡེ་ཤེས་རྣམ་པར་དག །ཅེས་པ་ནསམེ་ཏོག་ཆེར་རྒྱས་ཁྱོད་ཕྱག་འཚལ། །
གྲྭ་ཡི་ཕྱོགས་རྣམས་ཀུན་ཏུ་ཡང་། །རིགས་བཞི་ཡུམ་བཞི་སྐུ་སྤྲུལ་བ། །སངས་རྒྱས་སྤྱན་
དང་མཱ་མ་ཀཱི། །དཀར་མོ་སྒྲོལ་མ་ཁྱོད་ཕྱག་འཚལ། །རྩིབས་ཀྱི་ནང་ན་ཐམས་ཅད་དུ། །
-482-

༄༅། །བྲག་དགོན་རྡོ་རྗེ་འཆང་སྐུ་འཕྲེང་ལྔ་བའི་གསུང་འབུམ།
བཞུགས་པའི་རྡོ་རྗེ་སེམས་དཔའ་སོགས། །རྫུ་འཕྲུལ་ཆེ་བའི་སེམས་དཔའ་རྣམས། །
དགྱེས་བཞིན་བདག་གིས་བསྟོད་པར་བགྱི། །སྒེག་མོ་འཕྲེང་བ་གླུ་མ་གར། །སྤོས་དང་མེ་
ཏོག་མར་མེ་དྲི། །དེ་བཞིན་གྲྭ་ཡི་ལྷ་མོ་སྟེ། །སྒེག་སོགས་བརྒྱད་ལ་ཕྱག་འཚལ་ལོ། །དད་
སོགས་ངོ་བོ་ལས་བྱུང་བས། །སྒོ་བཞིའི་དབུས་ན་བཞུགས་པ་ཡི། །ལྕགས་ཀྱུ་ཞགས་པ་
ལྕགས་སྒྲོག་དྲིལ། །སྒོ་བ་རྣམས་ལ་ཕྱག་འཚལ་ལོ། །སྒོ་ཡི་འཁྱམས་ན་བཞུགས་པ་ཡི། །
ཞེས་པ་ནས། འཇིག་རྟེན་པ་ཀུན་བསྟོད་པར་བགྱི། །བསྟོད་པར་འོས་པ་ཐམ་ཅད་ལ། །ཞིང་
རྡུལ་ཀུན་གྱི་གྲངས་སྙེད་ཀྱིས། །ལུས་བཏུད་པ་ཡི་རྣམ་པ་ཀུན། །མཆོག་ཏུ་དད་པས་
བསྟོད་པར་བགྱི། །དེ་ནས་སྨོན་ལམ་ནི། དེ་ལྟར་སྣང་སྟོང་ཚོགས་པའི་རོལ་བ་ལས། །ངན་
སོང་སྦྱོང་བའི་མཆོག་གྱུར་དཀྱིལ་འཁོར་བ། །བསྒོམ་བཟླས་མཆོད་བསྟོད་བསྒྲུབས་པའི་
རྣམ་དཀར་ཚོགས། །མི་ཁོམ་གནས་ཀུན་སྟོངས་པའི་རྒྱུ་རུ་བསྔོ། །དེ་ཡི་མཐུ་ལས་བདག་
གཞན་འགྲོ་བ་རྣམས། །དལ་འབྱོར་རྟེན་ཐོབ་དམ་པའི་མགོན་གྱིས་བཟུང་། །ཐུན་མོང་
ལམ་སྦྱངས་དབང་གིས་རྒྱུད་སྨིན་ཅིང་། །དམ་ཚིག་སྡོམ་པ་ཚུལ་བཞིན་བསྲུང་བར་ཤོག །
དེ་ནས་རྡོ་རྗེ་འཛིན་པའི་དེད་དཔོན་ལ། །བརྟེན་ནས་དཔལ་ལྡན་དེ་ཉིད་བསྡུས་པ་
སོགས། །རྣལ་འབྱོར་རྒྱུད་རྒྱལ་རྒྱ་མཚོའི་མཐར་སོན་ནས། །རྣམ་གྲོལ་ནོར་བུའི་གླིང་དུ་
བགྲོད་པར་ཤོག །ཚོགས་གཉིས་མྱུར་དུ་རྫོགས་པའི་ཐབས་མཁས་མཆོག །སྨྲ་བྱེད་ལྕེ་
དང་ལག་ སོགས་བྱིན་བརླབས་པས། །བཟླས་བརྗོད་ཕྱག་རྒྱ་འཆིང་ལ་སོགས་པ་ཡི། །
ལུས་ངག་རིག་བྱེད་མཐུ་དང་ལྡན་པར་ཤོག །འཇིག་རྟེན་གསུམ་རྒྱལ་ཁྲོ་བོའི་དབང་བོ་
ཡིས། །བགེགས་རྣམས་བསྣུན་བསྲེགས་བཅིངས་ནས་ཚར་བཅད་དེ། །བདག་དངགནས་
སོགས་སྲུང་བའི་རྣལ་འབྱོར་གྱིས། །ལམ་བཟང་བསྒྲུབ་ལ་བར་ཆད་མེད་པར་ཤོག །ཕུལ་
བྱུང་ཞིང་གི་མཆོག་ལ་ཚོགས་བསགས་པས། །རང་གི་རྒྱུད་ནི་ཡོངས་སུ་སྨིན་པ་དང་། །
-483-

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།
རིགས་ལྔའི་ལྷ་དང་ལྷ་མོའི་ཕྱག་རྒྱ་རྣམས། །ལེགས་པར་འཆིང་དང་འགྲོལ་ལ་དབང་
བར་ཤོག །ཉི་ཟླའི་འོད་འབར་ཕྱི་ནང་ཕོ་བྲང་ཆེ། །བསྒོམས་པས་གང་དུ་འཚང་རྒྱའི་
ཞིང་སྦྱངས་ནས། །ཡེ་ཤེས་རང་བཞིན་གཞལ་ཡས་ཁང་འགྲུབ་པའི། །དགེ་བའི་རྩ་བ་
ཡོངས་སུ་སྨིན་པར་ཤོག །དེར་ནི་སྒོ་གསུམ་དྲི་མ་དག་བྱེད་པ། །ཆོ་ག་གསུམ་གྱི་རིམ་
པའི་ཉམས་ལེན་གྱིས། །རྣམ་པར་སྣང་མཛད་མངོན་དུ་བྱེད་པའི་ཐབས། །དང་བོ་སྦྱོར་
བའི་ཏིང་འཛིན་རྫོགས་པར་ཤོག །བཅོམ་ལྡན་ཚངས་པ་ཆེན་པོ་པདྨ་ལ། །བཞུགས་
བཞིན་ངན་སོང་སྦྱོང་བའི་རྣམ་འཕྲུལ་བརྒྱས། །མགོན་མེད་ཉམ་ཐག་མ་ལུས་དབུགས་
དབྱུང་སྟེ། །མཆོད་ཅིང་ཆེད་དུ་བརྗོད་པས་བསྔགས་པར་ཤོག །སླར་ཡང་འཁོར་ལོའི་
མགོན་པོས་མངོན་སྤྲུལ་བའི། །དཀྱིལ་འཁོར་རྒྱལ་མཆོག་ཡོངས་སུ་རྫོགས་པ་དང་།
ཕྱག་རྒྱ་བཞི་ཡིས་ལེགས་པར་རྒྱས་བཏབ་པས། །སྒོ་གསུམ་བྱ་བའི་དྲི་མ་འཁྲུད་པར་ཤོག །
མ་དག་སྤྱི་དང་ངན་སོང་གསུམ་སྦྱོང་བའི། །འཕྲིན་ལས་རྒྱལ་མཆོག་ཕུན་སུམ་ཚོགས་
པ་དང་། །རགས་དང་ཕྲ་མོའི་ཏིང་འཛིན་མཐར་ཕྱིན་ནས། །མཚན་མེད་རྣལ་འབྱོར་
བསྒོམ་ལ་བརྩོན་པར་ཤོག །ལྷ་དང་སྔགས་ཀྱི་དེ་ཉིད་ལ་དམིགས་པ། །ཤེས་རབ་སྤྲོས་
དང་བྲལ་བའི་ཉམས་ལེན་གྱིས། །འཁྲུལ་བའི་བག་ཆགས་མ་ལུས་དྲུང་ཕྱུང་ནས། །གཞན་
དོན་ཕུན་ཚོགས་འཕྲིན་ལས་འགྲུབ་པར་ཤོག །ཁྱད་པར་སྤྱན་སྟོང་མངའ་བས་ལེགས་
བྲིས་སྲས། །ནོར་བུ་དྲི་མ་མེད་པ་དབུགས་དབྱུང་ལྟར། །འདིར་སྣང་འགགས་པ་བར་
དོའི་འགྲོ་བ་རྣམས། །ལམ་འདིས་རྗེས་སུ་འཛིན་ལ་མཐུ་ལྡན་ཤོག །བདུད་དང་གཤིན་
རྗེས་ཟིན་པའི་རྣམ་ཤེས་དེ། །སྔགས་དང་ཏིང་འཛིན་ཕྱག་རྒྱས་བཀུག་ནས་ཀྱང་། །
བགེགས་སྡིག་དྲི་མ་མ་ལུས་སྦྱངས་བྱས་ཏེ། །ཕུན་ཚོགས་བདེ་འགྲོའི་རྟེན་ལ་འགོད་པར་
ཤོག །རླུང་སེམས་ལུས་ཙམ་འཛིན་པའི་སྐྱབས་མེད་རྣམས། །དཔལ་ལྡན་ཐམས་ཅད་
།
- 484-

༄༅། །བྲག་དགོན་རྡོ་རྗེ་འཆང་སྐུ་འཕྲེང་ལྔ་བའི་གསུང་འབུམ།
རིག་པའི་དཀྱིལ་འཁོར་དུ།
།བཅུག་ནས་དབང་བསྐུར་ལམ་བསྟན་སྦྱངས་བྱས་ཏེ། །
དག་པའི་ཞིང་ཁམས་མཆོག་ཏུ་འདྲེན་པར་ཤོག །མདོར་ན་རང་གཞན་དོན་གཉིས་
བསྒྲུབ་པ་ཡི། །ཐབས་མཁས་སྤྱོད་པ་ཡོངས་སུ་རྫོགས་བྱས་ནས། །ངན་སོང་གསུམ་སོགས་
ཉམ་ཐག་འགྲོ་བ་ཀུན། །སྒྲོལ་ལ་རྣམ་སྣང་ཆེན་པོར་བདག་གྱུར་ཅིག །དེ་ནས་ཡིག་བརྒྱ་བརྗོད་
ལ། གང་ཡང་བདག་བློ་××མ་རྙེད་ཡོངས་སུ་××བདག་ལ་དངོས་གྲུབ་××སྩོལ་ཅིག །
བདག་གིས་ཆོ་ག་ཆད་པ་ལྷག་པ། གཟུངས་སྔགས་མ་དག་པ། ཕྱག་རྒྱ་ཆད་པ། ཏིང་ངེ་
འཛིན་མི་གསལ་བ། མཆོད་གཏོར་དམན་ཞིང་མ་འབྱོར་བ་ལ་སོགས་པའི་ཉེས་སྐྱོན་
འཁྲུལ་བའི་ཚོགས་ཅི་མཆིས་པ་ཐམས་ཅད་བླ་མ་དང་རྣམ་སྣང་ཆེན་པོའི་ལྷ་ཚོགས་
འཁོར་དང་བཅས་པ་ཁྱེད་རྣམས་ཀྱི་སྤྱན་སྔར་མཐོལ་ལོ་འཆགས་སོ། །བདག་ཅག་ལ་
སྒྲིབ་པར་མི་འགྱུར་བར་མཛད་དུ་གསོལ། ཁྱེད་རྣམས་ལ་ཐུགས་མཁྱེན་པའི་ཡེ་ཤེས་××
བྱིན་གྱིས་བརླབ་ཏུ་གསོལ། ཨོཾ་ཨཱཿཧྲཱིཿཔྲ་ཝ་ར་སད་ཀ་རཾ་ཨཿཀྶཾ་པྲ་ཏཱིཙྪ་ཧཱུྃ་སྭཱ་ཧཱ། བཛྲ་ས་
ཏཱ། ལན་གསུམ། བཛྲ་མུ། བདག་བསྐྱེད་དང་བུམ་བསྐྱེད་ཀྱི་ཡེ་ཤེས་པ་རང་བཞིན་གྱི་གནས་
སུ་གཤེགས། དམ་ཚིག་པ་བདག་ཉིད་ལ་ཐིམ་པར་གྱུར། རང་ཉིད་རྡོ་རྗེ་སེམས་དཔའ་
སྐུ་མདོག་དཀར་བོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་དྲིལ་བུ་འཛིན་པའི་སྐུར་གྱུར་
པར་བསམ་ལ། གནས་གསུམ་བྱིན་གྱིས་བརླབ་ལ། ཨོཾ་བཛྲ་ཀརྨཿཀཾ××ༀབཛྲ་སནྣི་ཎྜཾ། ཨོཾ་བཛྲ་ས་ཏྭ་
ཨུཥྞི་ཥ་ཧཱུྃ་ཕཊ། དེ་བཞིན་གཤེགས་པ་ཐམས་ཅད་ཀྱི་ཐུགས་ཀ་ནས་འོད་ཟེར་ཁ་དོག་
སྣ་ལྔ་ཕྱུང་ཏེ་རང་གི་སྤྱི་བོར་གཙུག་ཏོར་གྱི་ཚུལ་དུ་གནས་པར་གྱུར། གཤེགས་གསོལ་རྒྱས་པ་
བྱེད་ན། ཨོཾ་ཨཱཿཧྲཱིཿཔྲ་ཝ་ར་སད་ཀ་རཾ་ཨཀྶཾ་པྲ་ཏཱིཙཱ་ཧཱུྃ་སྭཱ་ཧཱ། ཨོཾ་སརྦ་བིད་××བཛྲ་ལོ་ཀའི་
བར་དམ་རྒྱ་བཅང་ནས་གྲོལ་ལ། བཛྲ་ས་ཏྭ། ལན་གསུམ། བཛྲ་མུ་བདག་བསྐྱེད་དང་བུམ་བསྐྱེད་ཀྱི་
ཡེ་ཤེས་པ་རང་བཞིན་གྱི་གནས་སུ་གཤེགས། བཛྲ་ས་མ་ཛཿདམ་ཚིག་པའི་རྟེན་དང་
- 485 -

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།
བརྟེན་པར་བཅས་པའི་དཀྱིལ་འཁོར་བདག་ཉིད་ལ་ཐིམ་པར་གྱུར། རང་ཉིད་རྡོ་རྗེ་
སེམས་དཔའ་མན་གོང་དང་འདྲ། ཚུལ་དུ་གནས་པར་གྱུར། ཤིས་བརྗོད་ནི། རབ་ཡངས་འཆི་
མེད་ལམ་བཟང་ཡོངས་གང་བ། །བཅོམ་ལྡན་ཐམས་ཅད་རིག་པའི་དཀྱིལ་འཁོར་བ། །
མེ་ཏོག་ཆར་འབེབས་ཤིས་བརྗོད་གླུ་དབྱངས་ལེན། །བགེགས་འཇོམས་འཕྲིན་ལས་ཁྱེད་
ལ་མཛད་པ་འདི། །ཤེས་པར་གྱིས་ལ་ཀུན་དགའ་སྐྱེད་ཅིག་དང་། །བཀྲ་ཤིས་གདངས་
སྙན་བདག་གིས་བསྒྲགས་པར་བྱ། །རྩ་བའི་བླ་མ་ཁྱབ་བདག་རྣམ་སྣང་མཛད། །ལམ་
འདིས་མཆོག་བརྙེས་ཡོ་གའི་མཁས་པ་གསུམ། །རྒྱལ་བ་གཉིས་པ་བློ་བཟང་གྲགས་པ་
སོགས། །དངོས་དང་བརྒྱུད་པའི་བླ་མ་མཆོག་རྣམས་ལ། །ལེགས་ཚོགས་ཇི་སྙེད་མཆིས་
པའིབཀྲ་ཤིས་དེས། །ཁྱེད་ཀྱི་མི་མཐུན་རྒུད་པ་ཀུན་ཟད་ཅིང༌། །བདེ་ལེགས་ཡར་ངོའི་
ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་བའི་བཀྲ་ཤིས་ཤོག །བཅོམ་ལྡན་
རིགས་ལྔ་ཡུམ་བཞི་སེམས་དཔའི་ཚོགས། །ཕྱི་ནང་མཆོད་པའི་ལྷ་མོ་སྒོ་སྐྱོང་བཞི། །བསྐལ་
བཟང་ཉན་རང་ཁྲོ་བོའི་ཚོགས་རྣམས་ལ། །ལེགས་ཚོགས་ཇི་སྙེད་མཆིས་པའི××། །
ཁྱེད་ཀྱི་མི་མཐུན་རྒུད་པ××། །བདེ་ལེགས་ཡར་ངོའི་××། །ཕུན་ཚོགས་××། །ཐུབ་
པའི་གསུང་རབ་ཀུན་གྱི་སྙིང་བོ་མཆོག །ངན་སོང་སྡུག་བསྔལ་དྲུང་ནས་འབྱིན་པའི་
ཕུལ། །དཔལ་ལྡན་ངན་སོང་སྦྱོང་བའི་རྒྱུད་རྒྱལ་ལ། །ལེགས་ཚོགས་྾྾། །ཁྱེད་ཀྱི་྾྾། །
བདེ་ལེགས××། །ཕུན་ཚོགས་྾྾། །མཐའ་ཡས་ཞིང་ན་རྒྱུད་འདིའི་ཚིག་དོན་གྱི། །ཆ་
ཤས་ཡས་ཆད་བཟུང་ནས་སྡུག་བསྔལ་གསུམ། །རྩད་ནས་འབྱིན་པར་བྱེད་པ་མ་ལུས་ལ། །
ལེགས་ཚོགས་ཇི་སྙེད་××། །ཁྱེད་ཀྱི་××། །བདེ་ལེགས་××྾། །ཕུན་ཚོགས་××། །དགེ་
འདུན་སྡེ་རྣམས་ཡར་ངོའི་ཟླ་བཞིན་འཕེལ། །ཀུན་ཀྱང་མང་ཐོས་ཁྲིམས་ལྡན་སྒྲུབ་ལ་
བརྩོན། །ཁྱད་པར་རྒྱལ་བ་གཉིས་པ་ཙོང་ཁ་བའི། །བསྟན་པ་ཕྱོགས་བཅུར་རྒྱས་པའི་
- 486 -

༄༅། །བྲག་དགོན་རྡོ་རྗེ་འཆང་སྐུ་འཕྲེང་ལྔ་བའི་གསུང་འབུམ།
བཀྲ་ཤིས་ཤོག །ནམ་མཁའི་ཁྱོན་ལྟར་ཡངས་པའི་ཕོ་བྲང་མཆོག །ཉི་ཟླའི་འོད་དང་
མཉམ་པའི་འོད་འཕྲོ་ཞིང་། །གྲངས་མེད་རིན་ཆེན་རྒྱན་གྱིས་མཛེས་པ་ལ། །དགེ་མཚན་
ཇི་སྙེད་མཆིས་པའི་བཀྲ་ཤིས་དེས། །ཁྱེད་ཅག་གང་དང་གང་དུ་གནས་བ་དེར། །མི་
ཤེས་མཚན་མ་འགའ་ཡང་མི་འབྱུང་ཞིང་། །ཞིང་གི་འབྱོར་བ་ཕུལ་དུ་བྱུང་བ་ཡི། །བདེ་
ལེགས་རྒྱུན་མི་འཆད་པའི་བཀྲ་ཤིས་ཤོག །ཅེས་ཤིས་བརྗོད་ཀྱིས་མཐའ་བརྒྱན་ཅིང་མེ་ཏོག་གི་ཆར་དབབ་
པར་བྱའོ། །
སྨྲས་པ། གང་ལ་བརྟེན་ན་ངན་སོང་སྡུག་བསྔལ་ཡང༌། །རི་མོའི་གནས་སུ་འགོད་
མཛད་སྐྱབས་ཀྱི་ཕུལ། །དཔལ་ལྡན་ངན་སོང་སྦྱོང་བའི་རྒྱུད་རྒྱལ་གྱི། །བདག་མདུན་
བུམ་བསྐྱེད་དཀྱིལ་ཆོག་དང་བཅས་པ། །ཀུན་མཁྱེན་འཇམ་དབྱངས་བཞད་པ་ཡབ་སྲས་
དང་། །གྲྭ་ཚང་གང་དེའི་གསུང་རྒྱུན་ལ་བརྟེན་ནས། །རང་ཅག་རྣམས་ལ་འཇུག་པ་བདེ་
ཕྱིར་དུ། །བཀོད་པ་འདི་ནི་སྐལ་བཟང་འཇུག་ངོགས་ཡིན། །ཚུལ་འདིར་འབད་པའི་
དགེ་བའི་གྲུ་གཟིངས་ལ། །བརྟེན་ནས་བདག་ཅག་འགྲོ་བ་མ་ལུས་པ། །སྡུག་བསྔལ་རྒྱ་
མཚོའི་གཏིང་མཐའ་མེད་བརྒལ་ཏེ། །སྐུ་གསུམ་ནོར་བུའི་གླིང་དུ་སོན་གྱུར་ཅིག ། ། ༎
ཅེས་བཅོམ་ལྡན་འདས་ཀུན་རིག་རྣམ་པར་སྣང་མཛད་ཀྱི་སྒྲུབ་དཀྱིལ་ངག་འདོན་གོ་བདེ་བར་སྒྲིགས་པ་སྐལ་བཟང་འཇུག་
ངོགས་ཞེས་བྱ་བ་འདི་ནི་རྣམ་དཔྱོད་མཆོག་ཏུ་ཡངས་པ་དགེ་སློང་གྲགས་པ་རྒྱ་མཚོས་བསྐུལ་ངོར། ཁམས་གསུམ་འགྲོ་བའི་
བླ་མ་རྗེ་ཉིད་ཀྱི་སྲས་ཀྱི་ཐུ་བོ་འདུལ་བ་འཛིན་པ་གྲགས་པ་རྒྱལ་མཚན་གྱིས་མཛད་པའི་རྒྱུད་དོན་གསལ་བ་དང་། ཨེ་ཝཾ་ཆོས་
འཁོར་གླིང་གི་ཚོགས་འདོན་ཇི་ལྟ་བ་བཞིན་དུ་ནག་པོ་འགྲོ་ཤེས་ཀྱི་ཚུལ་དུ་གསལ་བར་བཀོད་ཅིང་རང་གཞན་དུ་མ་ལ་ཉེ་
བར་མཁོ་བར་མཐོང་ནས། གདན་ས་ཆེན་པོ་དཔལ་ལྡན་བཀྲ་ཤིས་འཁྱིལ་གྱི་ཚོགས་ཆེན་ཁྲི་ཐོག་པ་བྲག་དགོན་སྤྲུལ་མིང་
བ་འཇམ་དབྱངས་བསྟན་པ་རྒྱ་མཚོས་འདུ་ཁང་ཆེན་མོའི་ཡང་རྩེར་སྦྱར་བ་འདིས་ཀྱང་དུས་གསུམ་རྒྱལ་བ་སྲས་དང་བཅས་
པའི་ཐུགས་བཞེད་མཐའ་དག་ལྷུན་གྱིས་གྲུབ་ཅིང་བསྟན་འགྲོ་ཡོངས་ལ་ཕན་བདེའི་དགེ་མཚན་བླ་ནས་བླར་སྤེལ་བའི་རྒྱུ་
གྱུར་ཅིག སརྦ་མངྒཾ་ལཾ།
- 487 -

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།